1. कोव्हिडचं नाटक बंद करून खऱ्या प्रश्नांकडे लक्ष द्या- आंबेडकर

राज्यात ई-पास बाबतच्या नियमावरून विरोधी पक्षांनी पुन्हा एकदा राज्य सरकारवर टीका करण्यास सुरुवात केली आहे. वंचित बहुजन आघाडीचे अध्यक्ष प्रकाश आंबेडकर यांनीही महाविकास आघाडीला ई-पास नियमावलीवरून लक्ष्य केलं आहे.

महाविकास आघाडी सरकारवर टीका करताना ते म्हणाले, "पती-पत्नी घरी एकत्र राहू शकतात मात्र स्कूटरवर बसू शकत नाहीत. अनोळखी लोकांबरोबर प्रवास करायला परवानगी आहे मग परिवाराला एकत्र प्रवास करण्यावर निर्बंध का? उद्धव सरकारपण मोदी सरकारच्या पावलावर पाऊल ठेवत आहे. लोकांच्या वैयक्तिक गोष्टींवर निर्बंध आणणं बंद करा. सरकारने कोव्हिडचं नाटक बंद करून खऱ्या प्रश्नांकडे लक्ष द्यावं. सरकारी कर्मचाऱ्यांचे पगार, शेतकऱ्यांचे प्रश्न, पूरस्थिती याकडे सरकारने लक्ष द्यावे अन्यथा राज्यावर मोठं संकट येईल."

राज्यामध्ये ई-पासचं बंधन आता संपुष्टात आणले पाहिजे अशी मागणी विधानसभेतील विरोधी पक्षनेते देवेंद्र फडणवीस यांनीही केली आहे. ही बातमी लोकमतने प्रसिद्ध केली आहे.

2. मालेगाव काढ्यामुळे लोकांना त्रास

मालेगावात तयार होणाऱ्या काढ्यामुळे लोकांना पोटाचे आजार आणि मूळव्याधीचा त्रास होत असल्याचं आता दिसून आलं आहे. महाराष्ट्र टाइम्सने याबाबत बातमी प्रसिद्ध केली आहे.

व्हॉट्सअॅप आणि समाजमाध्यमांवर या काढ्याची माहिती वाचून लोकांनी तो मोठ्या प्रमाणात खरेदी केला. मात्र या काढ्याला सरकारची किंवा सरकारच्या कोणत्याही संस्थेची मंजूरी नाही. 

हा काढा अतिप्रमाणात आणि सतत सेवन केल्यास आतड्यांना तो पचवण्यासाठी जास्त परिश्रम कराने लागतात. यातून निर्माण होणारी उष्णता शरीरात संतुलित झाली नाही तर त्याचे पचनसंस्थेवर विपरित परिणाम होतात. हायपरअॅसिडिटी, मूळव्याध, पोटासंबंधीचे इतर आजार होऊ शकतात, असं या क्षेत्रातील जाणकारांनी सांगितल्याचं या बातमीत नमूद करण्यात आलं आहे.

3. जीम सुरू करण्यासाठी सरकारने पुढाकार घ्यावा- पटोले

राज्यभरात व्यायामशाळा सुरू करण्याची मागणी गेले अनेक दिवस होत आहे. आता केंद्र सरकारची अॅडवायजरी येण्याआधी राज्य सरकारने स्वतंत्र अॅडवायजरी काढून जीम सुरू कराव्यात अशी सूचना राज्य सरकारला दिल्याचं विधानसभेचे अध्यक्ष नाना पटोले यांनी सांगितलं आहे. सकाळने ही बातमी प्रसिद्ध केली आहे. 

जीम लवकरच सुरू होतील असं मंत्री विजय वडेट्टीवार यांनी गेल्या आठवड्यात स्पष्ट केलं होतं. त्या... \n\nवरील लेखासाठी मला एक चांगले शीर्षक द्या.
प्रकाश आंबेडकर : कोव्हिडचं नाटक बंद करून खऱ्या प्रश्नांकडे लक्ष द्या - #5मोठ्याबातम्या